Prokuroras

Prokuroras – baudžiamojo teisingumo pareigūnas atstovaujantis valstybę, palaikantis viešąjį kaltinimą. teisme įrodinėja nusikaltėlio kaltę, siūlo jam bausmę; teisinė profesija.

Prokuratūra, kaip prokurorų visuma, turi veikti kaip valstybės visuomenės advokatas: siekti teisingumo ir jo vykdymo, užtikrinti įstatymų veikimą, ginti žmonių teises/laisves ir viešąjį interesą.

Skyrimas 
Vyriausiasis šalies prokuroras balsavimu nerenkamas. Juos paskiria valdžios institucijos (parlamentas), nedemokratinėse valstybėse – diktatorius, partija. Autoritarinėse valstybėse prokuroro institucija tampa politinio režimo dalimi, susidorojimo įrankiu.

Prokurorai Vakarų valstybėse turi įgyti aukštąjį teisinį išsilavinimą, t. y. universitete baigti teisės studijas.

Rangai 
Lietuvoje prokurorams suteikiami kvalifikaciniai rangai. Jie žymi kvalifikaciją ar einamas pareigas:

 jaunesnysis justicijos patarėjas;
 justicijos patarėjas;
 vyresnysis justicijos patarėjas;
 vyriausiasis justicijos patarėjas;
 valstybinis justicijos patarėjas;
 vyriausiasis valstybinis justicijos patarėjas.

Generaliniam prokurorui vyriausiojo valstybinio justicijos patarėjo kvalifikacinį rangą, generalinio prokuroro pavaduotojui valstybinio justicijos patarėjo kvalifikacinį rangą suteikia Lietuvos Respublikos Prezidentas, skirdamas juos į pareigas.

Prokurorui kvalifikacinį rangą suteikia generalinis prokuroras įsakymu remdamasis Atestacijos komisijos išvadomis po jo kvalifikacijos vertinimo arba skatinimo tvarka:

 einančiam prokuroro pareigas Generalinėje prokuratūroje arba apygardos vyriausiojo prokuroro (jo pavaduotojo), apylinkės vyriausiojo prokuroro (jo pavaduotojo) pareigas – ne aukštesnį kaip vyriausiojo justicijos patarėjo kvalifikacinį rangą;

 einančiam prokuroro pareigas teritorinėje prokuratūroje – ne aukštesnį kaip vyresniojo justicijos patarėjo kvalifikacinį rangą.

Pretendentų į prokurorus egzaminą laikiusiam prokurorui, kurio tarnyba po stažuotės įvertinta teigiamai, skiriant į pareigas suteikiamas jaunesniojo justicijos patarėjo kvalifikacinis rangas.

Galiojančią tarnybinę nuobaudą turinčiam prokurorui aukštesnis kvalifikacinis rangas nesuteikiamas.

Prokurorui, pakartotinai priimtam į tarnybą prokuratūroje, suteikiamas turėtas kvalifikacinis rangas, bet ne aukštesnis negu pagal pareigas nustatytasis.

Generalinis prokuroras 

Generalinis prokuroras vadovauja Generalinei prokuratūrai (Lietuvoje – LR GP).

Prokuroro padėjėjas 

Prokuratūra
Teisinės pareigybės ir profesijos
Baudžiamojo proceso teisė